Επιδημιολογική Μελέτη Τραυματισμών στο Crossfit
Creators: name: Δάγγας, Δημήτριος Στέλλιου
Publisher: name: Aristotle University of Thessaloniki
Year: 2020
Subjects: Γυμναστική
CrossFit
Τραυματισμός
Κάκωση
Training
Trauma
Injury

description: Το CrossFit αποτελεί μια μορφή προπόνησης με συνεχώς μεταβαλλόμενες, λειτουργικές κινήσεις υψηλής έντασης, με στοιχεία από την άρση βαρών, τον στίβο και την ενόργανη γυμναστική. Σκοπός της εργασίας είναι η καταγραφή των τραυματισμών που προκύπτουν από την ενασχόληση των ατόμων με το CrossFit καθώς και η διερεύνηση των επιδημιολογικών τους χαρακτηριστικών. Στη μελέτη, συμμετείχαν συνολικά 103 υγιείς ενήλικες, οι 62 ήταν άνδρες και οι 41 γυναίκες ηλικιακού εύρους από 18 έως 56 ετών (28,47±7,04 ετών) και με προπονητική εμπειρία στη συγκεκριμένη μορφή προπόνησης από 1,5 μήνα μέχρι και 13 χρόνια (Μ.Ο. 3,77±2.46 έτη). Χορηγήθηκε ανώνυμο ερωτηματολόγιο με ερωτήσεις ανοικτού και κλειστού τύπου και η συμπλήρωσή του ήταν εθελοντική και ανώνυμη. Το ερωτηματολόγιο αφορούσε στη διάρκεια ενασχόλησης των ατόμων με τη συγκεκριμένη μορφή άσκησης, τους πιθανούς τραυματισμούς που προέκυψαν και την κατηγοριοποίηση αυτών, ανάλογα με την περιοχή του σώματος και την άσκηση πρόκλησης της συγκεκριμένης κάκωσης. Το 64,07% των συμμετεχόντων δήλωσαν τραυματισμό Σημαντικό εύρημα αποτελεί πως οι κακώσεις των άκρων στο CrossFit αφορούν το 77,3% του συνόλου των τραυματισμών. Οι συχνότερα καταγεγραμμένες κακώσεις στην περιοχή του κορμού αφορούσαν την οσφυϊκή μοίρα της σπονδυλικής στήλης (13,6%), στην περιοχή των άνω άκρων την άρθρωση του ώμου (73,3%) και στα κάτω άκρα, τα γόνατα και τους οπίσθιους μηριαίους μύες σε ποσοστό 69,6% συνολικά. Ακόμη, αξίζει να αναφερθεί πως η φύση της άσκησης παίζει σημαντικό ρόλο στην εμφάνιση τραυματισμού, καθώς φαίνεται πως ασκήσεις από την άρση βαρών και την ενόργανη γυμναστική αποτελούν υψηλό παράγοντα κινδύνου πρόκλησης τραυματισμού σε ποσοστά 36,4% και 30,3%, αντίστοιχα. Συμπερασματικά, η συστηματική ενασχόληση με το CrossFit συνοδεύεται από αυξημένο κίνδυνο εμφάνισης τραυματισμών και στα δύο φύλα και λόγω της ευρείας διάδοσής του είναι αναγκαίο να πραγματοποιηθούν περισσότερες έρευνες και μελέτες τόσο στον Ελλαδικό χώρο όσο και διεθνώς καθώς η διαθέσιμη σχετική βιβλιογραφία είναι περιορισμένη για την ασφαλέστερη εξαγωγή συμπερασμάτων.
description: CrossFit is a form of training with shifting, high-intensity functional movements and exercise patterns from weight lifting, athletics and gymnastics. The purpose of this study is to detect and record the injuries resulting from the systematic exercise with CrossFit as well as the research of their epidemiological characteristics. Overall, 103 healthy adults participated in the study; Sixty-two were men and 41 were women ranging from 18 to 56 years old (28.47±7.04 years) with 1.5 months to 13 years of training experience in CrossFit (3.77±2.46 years). A questionnaire was given with opened and closed-ended questions and its completion was voluntary and anonymous. The questionnaire dealt with the duration of the involvement of individuals with the specific form of exercise, the possible injuries that occurred and their categorization, depending on the area of the body and the specific type of exercise causing the particular injury. The 64.07% of the participants stated that they suffered an injury. An important finding was that limb injuries in CrossFit account for 77.3% of all injuries. The most frequently recorded injuries in the torso area concerned the lumbar spine column (13.6%), in the area of the upper extremities the shoulder joint (73.3%) whereas in the lower extremities, the knees and hind thigh muscles at a rate of 69.6% in total. It is also worth noting that the nature of exercise plays an important role in the occurrence of injury, as it seems that exercises relating to weightlifting and gymnastics constitute an increased risk factor for injuries at rates of 36.4% and 30.3%, respectively. In conclusion, systematic training with CrossFit is accompanied by an increased risk of injury to both sexes and because of its wide spread popularity, further research and studies need to be conducted both in Greece and internationally since the relevant available bibliography is too limited and thus hindering the drawing of safer conclusions.
description: Σε συνεργασία με: Επιστήμης Φυσικής Αγωγής και Αθλητισμού, με έδρα τη Θεσσαλονίκη